CELEX: 62018CN0328
Language: sk
Date: 2018-05-17 00:00:00
Title: Vec C-328/18 P: Odvolanie podané 17. mája 2018: Úrad Európskej únie pre duševné vlastníctvo proti rozsudku Všeobecného súdu (prvá komora) zo 7. marca 2018 vo veci T-6/17, Equivalenza Manufactory/EUIPO – ITM Entreprises (Black Label by Equivalenza)

24.9.2018   
            
            
               SK
            
            
               Úradný vestník Európskej únie
            
            
               C 341/3
            
         
      Odvolanie podané 17. mája 2018: Úrad Európskej únie pre duševné vlastníctvo proti rozsudku Všeobecného súdu (prvá komora) zo 7. marca 2018 vo veci T-6/17, Equivalenza Manufactory/EUIPO – ITM Entreprises (Black Label by Equivalenza)
      (Vec C-328/18 P)
      (2018/C 341/04)
      Jazyk konania: španielčina
      
         Účastníci konania
      
      
         Odvolateľ: Úrad Európskej únie pre duševné vlastníctvo (v zastúpení: J. Crespo Carrillo, splnomocnený zástupca)
      
         Ďalší účastníci konania: Equivalenza Manufactory, S.L. a ITM Entreprises SAS
      
         Návrhy odvolateľa
      
      
                  —
               
               
                  zrušiť napadnutý rozsudok,
               
            
                  —
               
               
                  uložiť žalobkyni v konaní pred Všeobecným súdom povinnosť nahradiť trovy konania.
               
            
         Odvolacie dôvody a hlavné tvrdenia
      
      Všeobecný súd porušil článok 8 ods. 1 písm. b) nariadenia o ochrannej známke Európskej únie z nasledujúcich dôvodov:
      
                  1.
               
               
                  Všeobecnému súdu sa vytýka, že uznal, že existuje vizuálna podobnosť a zároveň odmietol, že označenia sú z vizuálneho hľadiska podobné.
               
            
                  2.
               
               
                  Všeobecný súd sa dopustil nesprávneho posúdenia, keď potvrdil údajný koncepčný rozdiel posudzovaný odvolacím senátom.
               
            
                  3.
               
               
                  Všeobecný súd sa dopustil nesprávneho posúdenia, keď skúmal nákupné zvyky v kontexte preskúmania podobnosti označení, namiesto toho, aby tak urobil pri posúdení celkového nebezpečenstva zámeny.
               
            
                  4.
               
               
                  Všeobecný súd sa dopustil nesprávneho posúdenia, keď potvrdil, že kolidujúce označenia sú podobné, napriek tomu, že uznal ich priemernú podobnosť z fonetického hľadiska.